
	1. Par FN-001.08 Savienojumu šifrēšana
Vai VUCAP VUGD amatpersonu daļa tiks lietots uz VUGD darbinieku privātajām ierīcēm? Vai šādos gadījumos ir jānodrošina papildus drošības līdzekļi kā VPN vai mTLS sertifikātu izmantošana, jeb tiek uzskatīts, ka ar lietotāja autentifikāciju caur VPM, salīdzinot pret IAM, būs pietiekoši?

	VUCAP VUGD amatpersonu daļa (darba vieta) tiks aizsargāta ar IAM autentifikāciju un autorizāciju, kā arī nav plānots eksponēt šo lietojumu publiskajā tīklā. Piekļuve paredzēta tikai iekštīklā, vai ar VPN (klients uz datora, ko nodrošina IeM IC) starpniecību. Savukārt piekļuve pie Darba vieta Platformas klientiem (lietojums) paredzēta Platformas klientiem būs pieejama no publiskā tīkla un izmantos VPM autentifikāciju. VPM autentifikācija nav sliktāka par IAM. VPM gadījumā lietotāju autorizācijas mehānisms paredzēts nevis IAM ietvarā, bet pašā VUCAP – VUGD darbinieki varēs piešķirt tiesības konkrētām fiziskām personām, kas autentificēsies caur VPM. Šajā gadījumā nav lietderīgi izmantot IAM autorizācijas risinājumu.

	Par Civilās aizsardzības funkcionalitāti VUCAP 
Punktā 1.1. Plafromas izstrādes vajadzības un mērķi teikts, ka "Platformas funkcionalitāti veidos savstarpēji saistītas komponentes, kas nodrošinās: 
1. Ugunsdrošības uzraudzības un civilās aizsardzības darba vadības un kontroles procesus"
Šai sakarā vairāki jautājumi:
2. no Tehniskās specifikācijas faktiski nav saprotams, kādus Civilās aizsardzības darba organizēšanas procesus atbalstīs Platforma
* kš viens no pārbaužu plānu veidiem prasībā FN-005.08 Pārbaudes gan ir minētas Civilās aizsardzības pārbaužu plāns, taču par šo plāna veidu nekas nav minēts prasībā FN-005.07 Objektu pārbaužu plāni, un arī pašā prasībā FN-005.08 nav minēts nekas par civilās aizsardzības specifiskajiem laukiem vai dokumentiem. 



* prasībā FN-004.002 "Objekta novērtējumā iekļaujamo jautājumu definēšana" tiek aprakstīta jautājumu izstrāde, kas automātiski izveidotu objekta ugunsdrošības novērtējumu. Kontekstā ar civilo aizsardzību - ugunsdrošība ir tikai viens no iespējamiem riskiem. 
* prasībā FN-05.11 "Riska instruments" minētais instruments veic aprēķinus attiecībā uz risku avotiem "mājsaimniecību ugunsdrošības, citi, glābšanas darbi", taču tas nav paredzēts plānošanai civilās aizsardzības gadījumā.

Rezumējot, nav skaidrs, kā tieši Civilās aizsardzības pārvaldes un reģionālo Ugunsdrošības un civilās aizsardzības nodaļu darbinieki lietos šo rīku tieši saistībā ar civilās aizsardzības procesiem. Potenciāli, šīs funkcionalitātes apjoms var izrādīties par lielu, lai to varētu atstāt precizēšanai projekta gaitā. Tāpēc, būtu nepieciešams saprast, kāda ar civilo aizsardzību saistīta funkcionalitāte ir projekta tvērumā, un kāda - atstāta nākotnei?

3. vai, ņemot vērā ģeopolitisko situāciju, sabiedrības arvien pieaugošo apziņu par civilās aizsardzības svarīgumu, ar civilo aizsardzību saistītās likumdošanas izstrādi un institūciju veidošanu, nav jāplāno, ka tālāka Platformas attīstība (ārpus šī projekta tvēruma) notiks tieši, paplašinot civilās aizsardzības funkcionalitāti? Ja jā, tad kādas potenciālās izmaiņas jūs paredzat? 
Kā iespējamus piemērus varētu minēt:
* civilās aizsardzības risku iekļaušana risku noteikšanas algoritmos un instrumentā, specifisku pārbaužu definēšana
* bīstamo objektu civilās aizsardzības plānu saņemšana strukturētu datu formātā un iekļaušana risku aprēķinos 
* paredzēt arī autentificētas lietotāju grupas papildus citu institūciju amatpersonām un objektu atbildīgajiem - piemēram, ar civilo aizsardzību saistītu organizāciju (gan valsts, gan sabiedrisku) amatpersonas.

	







*Attiecībā uz civilās aizsardzības darba procesu pārvaldību norādāms, ka Platformas tehniskajā specifikācijā paredzēts, ka Platformas funkcionalitāte atbalsta tikai tos procesus, kas nepieciešami, lai veiktu civilās aizsardzības pārbaudes, noformētu šo pārbaužu rezultātus, kā arī nodrošinātu civilās aizsardzības darba rezultatīvo rādītāju uzskaiti atbilstoši Platformas tehniskās specifikācijas 6.15.pielikumā norādītajā apjomā. 
*Nav paredzēts, ka civilās aizsardzības aspekti tiek ietverti objekta ugunsdrošības stāvokļa novērtējumā vai aprēķinot risku ar riska instrumentu. 






Šobrīd šādas prasības nav identificētas. Ja prasību definēšanas posmā no nākotnes attīstības būs atkarīga veidojamās sistēmas arhitektūra un prasību izpildījums, šīs prasības jādefinē prasību analīzes posmā.


	4. Par FN-004.01.03 "VUGD struktūrvienības" (klasifikators) 
Vai varat apstiprināt, ka platformā datiem (piemēram, objektiem) nebūs nepieciešams piekārtot zemāka līmeņa VUGD struktūrvienību kā tikai reģions?

	Darbu ar Platformu veiks dažādu VUGD struktūrvienību nodarbinātie. Savukārt, VUGD teritoriālo struktūrvienību veido daļas, posteņi, nodaļas un sektori. Ņemot vērā minēto, Platformā, VUGD struktūrvienību klasifikatorā, ir jāparedz arī VUGD teritoriālās struktūrvienības zemāka līmeņa struktūrvienības atbilstoši to kompetencei. Vienlaikus norādāms, ka Platformas tehniskajā specifikācijā (FN-004.01.03) ir norāde par iespējamo datu avotu minētajam klasifikatoram.

	 
5. No prasībām FN-005.07 and FN-005.08 nav pilnībā skaidrs ugunsdrošības pārbaužu plānošanas un organizēšanas process, un attiecīgi, nav skaidrs, vai piemēram, 


* cik bieži objektu pārbaužu plāni tiek veidoti? 




* kāda informācija ir nepieciešama struktūrvienības priekšniekam, lai pieņemtu lēmumu par pārbaudes plāna apstiprināšanu? (ja pietiktu tikai ar Tehniskajā specifikācijā minēto formālo kritēriju, ka visu pārbaudāmo objektu visiem laukiem jābūt aizpildītiem, tad šādu pārbaudi varētu veikt automātiski)




* kā šinī kontekstā sadarbojas Ugunsdrošības pārvalde, Civilās aizsardzības pārvalde, un reģionālās Ugunsdrošības un Civilās aizsardzības nodaļas? Piemēram, vai ir atsevišķi plāni gan vienā, gan otrā līmenī (kur reģionālā līmeņa plāniem kaut kā būtu jāatbilst pārvaldes līmeņa plānam), jeb plāni ir tikai reģionālajā līmenī? Kā pārvaldes līmenī tiek izmantoti reģionālo nodaļu plāni? 






 Citiem vārdiem sakot, ir prognozējams, ka, ja procesa precizēšana notiks prasību laikā, tad tiks identificētas jaunas prasības, kuru izstrādes izmaksas šobrīd nav nosakāmas. Ļoti būtu nepieciešama papildus informācija par šo pārbaužu plānošanas un organizēšanas procesu.
	
Informējam, ka informācija par valsts ugunsdrošības uzraudzības procesu un kārtību ir aprakstīta Platformas tehniskajā specifikācijā norādītajos saistītajos dokumentos [avoti no 2 - 4].

*Objektu pārbaužu plāns tiek veidots katram kalendārajam gadam un tas tiek apstiprināts līdz kalendārā gada 25.janvārim. Aicinām iepazīties ar Platformas tehniskajā specifikācijā (FN-005.07) noteikto.

*Attiecīgās VUGD struktūrvienības vadītājs var veikt  precizējumus Objektu pārbaužu plāna projektā pēc saviem ieskatiem, piemēram ieplānot objekta pārbaudi citā laikā, norīkot kādas pārbaudes veikšanai citu VUGD amatpersonu, iekļaut  vai izslēgt kādu objektu no Objektu pārbaužu plāna, līdz ar to Platformas tehniskajā specifikācijā nav paredzēts, ka Objektu pārbaužu plāna apstiprināšana ir Platformas automātisks process.

*Paskaidrojam, ka Ugunsdrošības uzraudzības pārvalde un Civilās aizsardzības pārvalde ir VUGD  pastāvīgās struktūrvienības, kas ar VUGD teritoriālo struktūrvienību Ugunsdrošības uzraudzības un civilās aizsardzības nodaļām sadarbojas atbilstoši kompetences uzdevumiem, tostarp koordinējot un kontrolējot minēto nodaļu darbu attiecīgajā jomā. Objektu pārbaužu plāni ir pamatdokuments plānoto ugunsdrošības pārbaužu veikšanai objektos atbilstoši Ugunsdrošības un ugunsdzēsības likuma 13.panta trešajā daļai.
VUGD teritoriālo struktūrvienības sagatavo katra savu Objektu pārbaužu plānu un tie nav pakārtoti augstāk minēto VUGD pastāvīgo struktūrvienību plāniem.
Sk. iepriekš sniegtās atbildes.





